ব্লিঙ্কিটের পক্ষ থেকে চালু করা হলো নতুন পরিষেবা

কলকাতা: অনলাইন শপিংয়ের রমরমা এখন তুঙ্গে। বাজারে এসে গেছে বিভিন্ন অ্যাপলিকেশন, যার মাধ্যমে মানুষজন নিত্য প্রয়োজনীয় জিনিস অর্ডার প্লেস করতে পারেন, এবং যা ৮ থেকে ১০ মিনিটের মধ্যে আপনার ঘরে ডেলিভার হয়ে যাবে। আর এই অ্যাপ্লিকেশনগুলির মধ্যে যার রমরমা তুঙ্গে , তা হল ব্লিঙ্কিট।

তবে এবার ব্লিঙ্কিটে শুধু মিলবে না নিত্য প্রয়োজনীয় জিনিস, এক বিশেষ পরিষেবা চালু করা হচ্ছে তাদের পক্ষ থেকে। কী সেই পরিষেবা? জানা যাচ্ছে আগামী দিনে এই সংস্থার পক্ষ থেকে ১০ মিনিটের অ্যাম্বুলেন্স পরিষেবা চালু করা হতে চলেছে। ইতিমধ্যেই সংস্থার পক্ষ থেকে নতুন বছরে এই পরিষেবা চালু করা হয়েছে গুরুগ্রামে। গতকাল অর্থাৎ বৃহস্পতিবার, ২ জানুয়ারি ২০২৫ – এ এক্স হ্যান্ডেলে পোস্ট করে এই বিশেষ পরিষেবার কথা জানান সংস্থার সিইও আলবিন্দর ধিন্ডসা। তিনি লেখেন, “আমরা আমাদের শহরগুলিতে দ্রুত ও নির্ভরযোগ্য অ্যাম্বুলেন্স পরিষেবা দিতে এই প্রথম পদক্ষেপ নিচ্ছি।” ধীন্ডসা জানিয়েছে আপাতত সংস্থা গুরুগ্রামে পাঁচটি অ্যাম্বুলেন্স চালু করেছে। কারণ সংস্থা আরও আনেক জায়গায় এই পরিষেবা সম্প্রসারণের দিকে নজর রয়েছে কোম্পানির।”

Ambulance in 10 minutes.

We are taking our first step towards solving the problem of providing quick and reliable ambulance service in our cities. The first five ambulances will be on the road in Gurugram starting today. As we expand the service to more areas, you will start… pic.twitter.com/N8i9KJfq4z

— Albinder Dhindsa (@albinder) January 2, 2025

ব্লিঙ্কিটের তরফ থেকে জানানো হয়, যেমন ভাবে অনলাইন পদ্ধতিতে ক্রেতারা নিত্যদিনের জিনিসপত্র অর্ডার প্লেস করেন ঠিক সেই ভাবেই দরকারে এপ্লিকেশন থেকে অ্যাম্বুলেন্স বুক করতে পারবেন। এমনকি সংস্থার পক্ষ থেকে যেই অ্যাম্বুলেন্স দেওয়া হবে তাতে পাওয়া যাবে অক্সিজেন সিলিন্ডার, AED (অটোমেটেড এক্সটার্নাল ডিফিব্রিলেটর), স্ট্রেচার, মনিটর, সাকশন মেশিন এবং প্রয়োজনীয় জরুরি ওষুধ এবং ইনজেকশন সহ জীবন রক্ষাকারী সরঞ্জাম । শুধুমাত্র তাই নয় , অ্যাম্বুলেন্সগুলিতে একজন প্যারামেডিক, একজন সহকারী ও একজন ট্রেনড ড্রাইভার থাকবে। চালককে সর্বোচ্চমানের ট্রেনিং দেওয়া হবে যাতে প্রয়োজনের সময় সে রোগীকে সাহায্য করতে পারে।

আরও পড়ুন: অশান্ত বাংলাদেশ ! বাড়ানো হল গঙ্গাসাগর মেলার নিরাপত্তা

সংস্থার সিইওর পক্ষ থেকে জানানো হয় কোন লাভের কথা ভেবে ব্লিঙ্কিটের তরফ থেকে এই পরিষেবা চালু করার কথা ভাবা হয়নি। মানুষজনের পাশে থাকতে চান তারা, তাই চালু করা হয়েছে এই পরিষেবা। কারণ বহু ক্ষেত্রেই দেখা যায় সঠিক সময় অ্যাম্বুলেন্স না পাওয়ার জন্য এবং তার জেরে সঠিক চিকিৎসা না হওয়ায় অকালেই প্রাণ হারাতে হয় অনেককে। আর এইসব ভাবনাকে সামনে রেখে ব্লিঙ্কিটের পক্ষ থেকে চালু করা হতে চলেছে এই পরিষেবা। যা পরবর্তী ক্ষেত্রে সমস্ত শহরেই ছড়িয়ে পড়বে।

দেখুন অন্য খবর